Էլվին Ռեյ Ջոնս

Էլվին Ռեյ Ջոնս (, ), ամերիկացի ջազային երաժիշտ, Ջոն Քոլթրեյնի կվարտետում հայտնի թմբկահար։

Կենսագրություն 
Էլվին Ջոնսը ծնվել է 1927 թվականին Միչիգան նահանգի Պոնտիակ քաղաքում և եղել է ընտանիքի տասը երեխաներից ամենափոքրը։ Նրա եղբայրները՝ Խենկն ու Տադը, եղել են հաջողակ ջազային երաժիշտներ, և նրանց ընտանիքում երաժշտությունը միշտ հարգի է եղել։ 13 տարեկանում Ջոնսը հաստատ որոշել էր դառնալ թմբկահար և օրական աշխատում էր մինչև 10 ժամ։ 

Ջոնսն իր կարիերիան սկսել է 1949 թվականից Դետրոյթ քաղաքում։ Շուտով սկսել է ելույթներ ունենալ այնպիսի երաժիշտների հետ, ինչպիսիք են Չառլի Պարկերը, Մայլս Դևիսը և Ուորդել Գրեյը։ 1955 թվականին Նյու Յորքում նա անհաջող փորձ է արել ընդունվելու Բենի Գուդմենի կոլեկտիվի երաժիշտների շարքերը, որից հետո միացել է Չարլզ Մինգուսի անսամբլին։ 1960 թվականին Ջոնսը սկսել է ելույթներ ունենալ Ջոն Քոլթրեյնի կվարտետում, որտեղ նվագել է մինչև 1966 թվականը։ Ճանաչված քառյակի կազմում  նա ձայնագրել է  մի շարք հայտնի ջազային ալբոմներ, մասնավորապես « A Love Supreme»-ն։ Կվարտետից հեռանալուց հետո Ջոնսը որոշ ժամանակ նվագել է Դյուկ Էլինգտոնի նվագախմբում, իսկ հետո ստեղծել է իր խումբը՝ «The Elvin Jones Jazz Machine»-ն։

Ջոնսը հարվածային գործիքներն օգտագործել է ոչ այնքան տակտի, որքան մենակատար գործիքների հետ միաժամանակյա հնչողություն  ստեղծելու  համար։ Նրա կատարումների տեխնիկան  ազդեցություն է ունեցել այնպիսի հարվածային գործիքներ նվագողների վրա, որպիսիք են Միտչ Միտչելը և Ջինջեր Բեյքերը։ Ջոնսը վախճանվել է 2004 թվականին 76 տարեկանում սրտի անբավարարությունից։

Ծանոթագրություններ

Արտաքին հղումներ 

 Elvin Jones Jazz Machine 
 Дискография Элвина Джонса 
 Elvin Jones на playdrums.ru

Ամերիկացի թմբկահարներ
Ամերիկացի երաժիշտներ
Ամերիկացի երգիչներ
Ամերիկացի ջազմեններ